CELEX: 32009H0498
Language: mt
Date: 2009-06-23 00:00:00
Title: Rakkomandazzjoni tal-Kummissjoni tat- 23 ta' Ġunju 2009 dwar metadejta ta’ referenza għas-Sistema Ewropea tal-Istatistika (Test b’relevanza għaż-ŻEE)

30.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 168/50
            
         RAKKOMANDAZZJONI TAL-KUMMISSJONI
   tat-23 ta' Ġunju 2009
   dwar metadejta ta’ referenza għas-Sistema Ewropea tal-Istatistika
   (Test b’relevanza għaż-ŻEE)
   (2009/498/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea, u b’mod partikolari l-Artikolu 211 tiegħu,
   Billi:
   
               (1)
            
            
               Il-Kodiċi ta’ Prassi tal-Istatistika Ewropea (1), maħsuba għall-awtoritajiet Komunitarji u nazzjonali tal-istatistika telenka 15-il prinċipju relatati mal-ambjent istituzzjonali, mal-proċessi tal-istatistika u mar-riżultati tal-istatistika.
            
         
               (2)
            
            
               Il-prinċipju 15 tal-Kodiċi ta’ Prassi tal-Istatistika Ewropea jittratta l-aċċessibbiltà u ċ-ċarezza tal-Istatistika Ewropea, filwaqt li jenfasizza wkoll li l-metadejta li jkun hemm magħha għandha tkun iddokumentata skont sistema ta’ metadejta standardizzata.
            
         
               (3)
            
            
               Il-metadejta ta’ referenza hija parti integrali tas-sistema ta’ metadejta ta’ kull awtorità tal-istatistika,
            
         
               (4)
            
            
               Bl-adozzjoni tal-Kodiċi ta’ Prassi tal-Istatistika Ewropea l-awtoritajiet Komunitarji u nazzjonali tal-istatistika ntrabtu li jiżguraw statistika ta’ kwalità għolja u dan jeħtieġ ukoll rappurtar aktar trasparenti u armonizzat dwar il-kwalità tad-dejta.
            
         
               (5)
            
            
               Fil-qafas tal-inizjattiva SDMX dwar standards tekniċi u tal-istatistika komuni mnedija mill-Bank għas-Saldi Internazzjonali, il-Bank Ċentrali Ewropew, l-awtorità Komunitarja tal-istatistika (Eurostat), il-Fond Monetarju Internazzjonali, l-Organizzazzjoni għall-Kooperazzjoni u l-Iżvilupp Ekonomiku, in-Nazzjonijiet Uniti u l-Bank Dinji, ġew stabbiliti Linji Gwida SDMX Imsejsa fuq il-Kontenut li jsostnu l-ħolqien u l-implimentazzjoni ta’ metadejta ta’ referenza armonizzata fis-Sistema Ewropea tal-Istatistika.
            
         
               (6)
            
            
               Jistgħu jsiru kisbiet konsiderevoli fl-effiċjenza meta l-metadejta ta’ referenza tiġi prodotta fuq il-bażi ta’ lista armonizzata ta’ kunċetti ta’ statistika fi ħdan is-Sistema Ewropea tal-Istatistika, filwaqt li fl-istess ħin l-awtoritajiet Komunitarji u nazzjonali tal-istatistika jistgħu jżidu aktar kunċetti ta’ statistika f’oqsma partikolari tal-istatistika jekk ikun meħtieġ.
            
         
               (7)
            
            
               Ir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea (2) jipprovdi qafas ta’ referenza għal din ir-Rakkomandazzjoni.
            
         B’DAN TIRRAKKOMANDA LILL-ISTATI MEMBRI:
   
               (1)
            
            
               L-awtoritajiet nazzjonali tal-istatistika huma mistiedna japplikaw il-kunċetti u s-sottokunċetti elenkati fl-Anness meta l-metadejta ta’ referenza tiġi kkumpilata fl-oqsma differenti tal-istatistika u meta l-metadejta ta’ referenza tkun skambjata fi ħdan is-Sistema Ewropea tal-Istatistika u lil hinn.
            
         
               (2)
            
            
               Kunċetti addizzjonali tal-istatistika għandhom jiżdiedu mill-awtoritajiet nazzjonali tal-istatistika mal-lista ta’ kunċetti u sottokunċetti ta’ hawn fuq, jekk dan ikun meħtieġ għal oqsma partikolari tal-istatistika.
            
         
               (3)
            
            
               L-awtoritajiet nazzjonali tal-istatistika huma mistiedna jgħarrfu regolarment lill-Kummissjoni (Eurostat) dwar l-applikazzjoni tagħhom tal-kunċetti u s-sottokunċetti elenkati fl-Anness.
            
         
      Magħmul fi Brussell, it-23 ta’ Ġunju 2009.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  Ir-Rakkomandazzjoni tal-Kummissjoni tal-25 ta’ Mejju 2005 dwar l-indipendenza, l-integrità u r-responsabbiltà tal-awtoritajiet tal-istatistika nazzjonali u Komunitarji, COM(2005) 217 finali.
   
      (2)  ĠU L 87, 31.3.2009, p. 164
   
   
      ANNESS
      
         Lista ta’ kunċetti u sottokunċetti tal-istatistika (inklużi d-definizzjonijiet tal-kunċetti u s-sottokunċetti)
      
      
                  Numru
               
               
                  Kunċetti
               
               
                  Sottokunċetti
               
               
                  Deskrizzjonijiet
               
            
                  1
               
               
                  Kuntatt
               
               
                   
               
               
                  Punti ta’ kuntatt individwali jew organizzattivi għad-dejta jew metadejta, inkluż tagħrif dwar kif wieħed jagħmel kuntatt.
               
            
                  1.1
               
               
                   
               
               
                  Organizzazzjoni ta’ kuntatt
               
               
                  L-isem tal-organizzazzjoni tal-punti ta’ kuntatt għad-dejta jew metadejta.
               
            
                  1.2
               
               
                   
               
               
                  Unità tal-organizzazzjoni ta’ kuntatt
               
               
                  Subdiviżjoni ta’ organizazzjoni li tista’ tiġi indirizzata
               
            
                  1.3
               
               
                   
               
               
                  Isem ta’ kuntatt
               
               
                  L-isem tal-punti ta’ kuntatt għad-dejta jew metadejta.
               
            
                  1.4
               
               
                   
               
               
                  Il-funzjoni tal-persuna ta’ kuntatt
               
               
                  Il-qasam ta’ responsabbiltà teknika tal-persuna ta’ kuntatt, bħall-“metodoloġija”, “immaniġġjar tal-bażi ta’ dejta”, jew “tixrid”.
               
            
                  1.5
               
               
                   
               
               
                  Indirizz postali ta’ kuntatt
               
               
                  L-indirizz postali tal-punti ta’ kuntatt għad-dejta jew metadejta.
               
            
                  1.6
               
               
                   
               
               
                  Indirizz elettroniku ta’ kuntatt
               
               
                  L-indirizz elettroniku tal-punti ta’ kuntatt għad-dejta jew metadejta.
               
            
                  1.7
               
               
                   
               
               
                  Numru tat-telefon ta’ kuntatt
               
               
                  In-numru tat-telefon tal-punti ta’ kuntatt għad-dejta jew metadejta.
               
            
                  1.8
               
               
                   
               
               
                  Numru tal-faks ta’ kuntatt
               
               
                  In-numru tal-faks tal-punti ta’ kuntatt għad-dejta jew metadejta.
               
            
                  2
               
               
                  Aġġornament tal-metadejta
               
               
                   
               
               
                  Id-data li fiha l-element tal-metadejta ddaħħal jew ġie modifikat fil-bażi ta’ dejta.
               
            
                  2.1
               
               
                   
               
               
                  Metadejta ċċertifikata l-aħħar
               
               
                  Id-data tal-aħħar ċertifikazzjoni mogħtija mill-maniġer tad-domain biex jikkonferma li l-metadejta mdaħħla għadha aġġornata, anki jekk il-kontenut ma ġiex emendat.
               
            
                  2.2
               
               
                   
               
               
                  Metadejta mdaħħla l-aħħar
               
               
                  Id-data tal-aħħar tixrid tal-metadejta.
               
            
                  2.3
               
               
                   
               
               
                  Metadejta aġġornata l-aħħar
               
               
                  Id-data tal-aħħar aġġornament tal-kontenut tal-metadejta.
               
            
                  3
               
               
                  Preżentazzjoni tal-istatistika
               
               
                   
               
               
                   
               
            
                  3.1
               
               
                   
               
               
                  Deskrizzjoni tad-dejta
               
               
                  Karatteristiċi ewlenin tas-sett ta’ dejta deskritti b’mod li jinftiehmu faċilment, li jirreferu għad-dejta u l-indikaturi mxerrda.
               
            
                  3.2
               
               
                   
               
               
                  Sistema ta’ klassifikazzjoni
               
               
                  Arranġament jew diviżjoni ta’ oġġetti fi gruppi msejsa fuq karatteristiċi li l-oġġetti għandhom komuni bejniethom.
               
            
                  3.3
               
               
                   
               
               
                  Kopertura tas-settur
               
               
                  Setturi ekonomiċi ewlenin jew setturi oħra koperti mill-istatistika
               
            
                  3.4
               
               
                   
               
               
                  Kunċetti u definizzjonijiet tal-istatistika
               
               
                  Karatteristiċi tal-istatistika ta’ osservazzjonijiet tal-istatistika.
               
            
                  3.5
               
               
                   
               
               
                  Unità tal-istatistika
               
               
                  Entità li għaliha jintalab it-tagħrif u li għaliha l-istatistika hija finalment ikkumpilata.
               
            
                  3.6
               
               
                   
               
               
                  Popolazzjoni tal-istatistika
               
               
                  It-total ta’ sħubija jew popolazzjoni jew “univers” ta’ klassi definita ta’ persuni, oġġetti jew avvenimenti.
               
            
                  3.7
               
               
                   
               
               
                  Żona ta’ referenza
               
               
                  Il-pajjiż jew iż-żona ġeografika li magħha huwa relatat il-fenomenu mkejjel fl-istatistika.
               
            
                  3.8
               
               
                   
               
               
                  Kopertura ta’ żmien
               
               
                  It-tul ta’ żmien li għalih id-dejta hija disponibbli.
               
            
                  3.9
               
               
                   
               
               
                  Perjodu bażi
               
               
                  Il-perjodu ta’ żmien użat bħala bażi ta’ numru tal-indiċi, jew li għalih tirreferi serje kostanti.
               
            
                  4
               
               
                  Unità ta’ kejl
               
               
                   
               
               
                  L-unità li fiha jitkejlu l-valuri tad-dejta.
               
            
                  5
               
               
                  Perjodu ta’ referenza
               
               
                   
               
               
                  Il-perjodu ta’ żmien jew il-waqt li għalih hi maħsuba li tirreferi l-osservazzjoni.
               
            
                  6
               
               
                  Mandat Istituzzjonali
               
               
                   
               
               
                  Sett ta’ regoli jew sett formali ieħor ta’ istruzzjonijiet li jassenjaw ir-responsabbiltà kif ukoll l-awtorità lil organizzazzjoni għall-ġbir, l-ipproċessar, u t-tixrid tal-istatistika.
               
            
                  6.1
               
               
                   
               
               
                  Atti legali u ftehimiet oħra
               
               
                  Atti legali jew ftehimiet formali jew informali oħra li jassenjaw ir-responsabbiltà kif ukoll l-awtorità lil aġenzija għall-ġbir, l-ipproċessar, u t-tixrid tal-istatistika.
               
            
                  6.2
               
               
                   
               
               
                  Qsim ta’ dejta
               
               
                  Arranġamenti jew proċeduri għall-qsim ta’ dejta u l-koordinazzjoni bejn l-aġenziji li jipproduċu d-dejta.
               
            
                  7
               
               
                  Kunfidenzjalità
               
               
                   
               
               
                  Proprjetà ta’ dejta li tindika safejn l-iżvelar mhux awtorizzat tagħha jista’ jkun preġudizzjali jew ta’ ħsara għall-interess tas-sors jew partijiet rilevanti oħra.
               
            
                  7.1
               
               
                   
               
               
                  Kunfidenzjalità - politika
               
               
                  Miżuri leġiżlattivi jew proċeduri formali oħra li jżommu milli tiġi żvelata b’mod mhux awtorizzat dejta li tidentifika persuna jew entità ekonomika kemm direttament kif ukoll indirettament.
               
            
                  7.2
               
               
                   
               
               
                  Kunfidenzjalità – trattament tad-dejta
               
               
                  Ir-regoli applikati għat-trattament tas-sett ta’ dejta biex jiżguraw il-kunfidenzjalità tal-istatistika u jżommu milli tiġi żvelata b’mod mhux awtorizzat.
               
            
                  8
               
               
                  Politika ta’ rilaxx
               
               
                   
               
               
                  Regoli għat-tixrid ta’ dejta tal-istatistika lil partijiet interessati.
               
            
                  8.1
               
               
                   
               
               
                  Kalendarju ta’ rilaxx
               
               
                  L-iskeda ta’ dati ta’ ħruġ tal-istatistika.
               
            
                  8.2
               
               
                   
               
               
                  Aċċess għall-kalendarju ta’ rilaxx
               
               
                  Aċċess għat-tagħrif tal-kalendarju ta’ rilaxx
               
            
                  8.3
               
               
                   
               
               
                  Aċċess tal-utent
               
               
                  Il-politika għall-ħruġ tad-dejta lill-utenti, l-iskop tat-tixrid (eż. lill-pubbliku, lil utenti magħżula), kif l-utenti jiġu mgħarrfa li d-dejta qed tinħareġ, u jekk il-politika tiddetermina t-tixrid tad-dejta tal-istatistika lill-utenti kollha.
               
            
                  9
               
               
                  Frekwenza tat-tixrid
               
               
                   
               
               
                  L-intervall taż-żmien li fih l-istatistika tinxtered matul perjodu ta’ żmien speċifiku.
               
            
                  10
               
               
                  Format tat-tixrid
               
               
                   
               
               
                  Il-media li permezz tagħha jinxterdu d-dejta u l-metadejta tal-istatistika.
               
            
                  10.1
               
               
                   
               
               
                  Stqarrija għall-aħbarijiet
               
               
                  Stqarrijiet għall-istampa regolari jew ad hoc marbuta mad-dejta.
               
            
                  10.2
               
               
                   
               
               
                  Pubblikazzjonijiet
               
               
                  Pubblikazzjonijiet regolari jew ad hoc li fihom id-dejta tkun disponibbli għall-pubbliku.
               
            
                  10.3
               
               
                   
               
               
                  Bażi ta’ dejta onlajn
               
               
                  Tagħrif dwar bażijiet ta’ dejta onlajn li fihom tista’ tiddaħħal id-dejta mxerrda.
               
            
                  10.4
               
               
                   
               
               
                  Aċċess ta’ mikrodejta
               
               
                  Tagħrif dwar jekk isirx ukoll tixrid ta’ mikrodejta.
               
            
                  10.5
               
               
                   
               
               
                  Oħrajn
               
               
                  Referenzi għat-tixrid li sar ta’ dejta oħra l-aktar importanti.
               
            
                  11
               
               
                  Aċċessibbiltà tad-dokumentazzjoni
               
               
                   
               
               
                   
               
            
                  11.1
               
               
                   
               
               
                  Dokumentazzjoni dwar il-metodoloġija
               
               
                  Test deskrittiv u referenzi għal dokumenti metodoloġiċi disponibbli.
               
            
                  11.2
               
               
                   
               
               
                  Dokumentazzjoni ta’ kwalità
               
               
                  Dokumentazzjoni dwar proċeduri applikati għall-ġestjoni tal-kwalità u għall-evalwazzjoni tal-kwalità.
               
            
                  12
               
               
                  Ġestjoni tal-Kwalità
               
               
                   
               
               
                  Sistemi u oqfsa fis-seħħ fi ħdan organizzazzjoni biex tkun ġestita l-kwalità tal-prodotti u l-proċessi tal-istatistika.
               
            
                  12.1
               
               
                   
               
               
                  Assigurazzjoni ta’ kwalità
               
               
                  L-attivitajiet sistematiċi kollha implimentati li jistgħu jintwerew li jipprovdu fiduċja li l-proċessi se jissodisfaw ir-rekwiżiti għar-riżultati tal-istatistika.
               
            
                  12.2
               
               
                   
               
               
                  Evalwazzjoni tal-kwalità
               
               
                  Evalwazzjoni globali tal-kwalità tad-dejta, imsejsa fuq kriterji ta’ kwalità standard.
               
            
                  13
               
               
                  Rilevanza
               
               
                   
               
               
                  Il-grad li fih l-istatistika tissodisfa l-ħtiġijiet attwali u potenzjali tal-utenti.
               
            
                  13.1
               
               
                   
               
               
                  Ħtiġijiet tal-utenti
               
               
                  Deskrizzjoni tal-utenti u l-ħtiġijiet rispettivi tagħhom fir-rigward tad-dejta tal-istatistika.
               
            
                  13.2
               
               
                   
               
               
                  Sodisfazzjon tal-utenti
               
               
                  Miżuri biex jiġi determinat is-sodisfazzjon tal-utenti.
               
            
                  13.3
               
               
                   
               
               
                  Kompletezza
               
               
                  Il-limitu safejn l-istatistika kollha meħtieġa hija disponibbli.
               
            
                  14
               
               
                  Preċiżjoni u affidabilità
               
               
                   
               
               
                  Eżattezza: l-approssimazzjoni tal-komputazzjonijiet jew l-estimi mal-valuri eżatti jew reali li l-istatistika kienet maħsuba li tkejjel.
                  Affidabilità: l-approssimazzjoni tal-valur stmat inizjali mal-valur stmat sussegwenti.
               
            
                  14.1
               
               
                   
               
               
                  Eżattezza globali
               
               
                  Evalwazzjoni ta’ eżattezza, marbuta ma’ ċertu sett jew sfera ta’ dejta, li tiġbor fil-qosor il-komponenti varji.
               
            
                  14.2
               
               
                   
               
               
                  Żball fit-teħid ta’ kampjuni
               
               
                  Dik il-parti tad-differenza bejn valur ta’ popolazzjoni u stima tiegħu, li ġejja minn kampjun każwali, li hi dovuta għall-fatt li subsett biss tal-popolazzjoni huwa elenkat.
               
            
                  14.3
               
               
                   
               
               
                  Żball mhux fit-teħid tal-kampjuni
               
               
                  Żball fl-istimi ta’ stħarriġ li ma jistax jiġi attribwit għal varjazzjoni fit-teħid ta’ kampjuni.
               
            
                  15
               
               
                  Tempestività u puntwalità
               
               
                   
               
               
                   
               
            
                  15.1
               
               
                   
               
               
                  Tempestività
               
               
                  Tul ta’ żmien bejn id-disponibbiltà tad-dejta u l-avveniment jew il-fenomenu li tiddeskrivi.
               
            
                  15.2
               
               
                   
               
               
                  Puntwalità
               
               
                  L-intervall ta’ żmien bejn il-preżentazzjoni attwali tad-dejta u d-data stabbilita meta suppost saret il-preżentazzjoni.
               
            
                  16
               
               
                  Komparabbiltà
               
               
                   
               
               
                  It-tkejjil tal-impatt tad-differenzi fil-kunċetti tal-istatistika, l-għodod u l-proċeduri tal-kejl applikati fejn l-istatistika titqabbel bejn iż-żoni ġeografiċi jew matul iż-żmien.
               
            
                  16.1
               
               
                   
               
               
                  Komparabbiltà - ġeografika
               
               
                  Il-limitu safejn l-istatistika hija komparabbli bejn iż-żoni ġeografiċi.
               
            
                  16.2
               
               
                   
               
               
                  Komparabbiltà tul iż-żmien
               
               
                  Il-limitu safejn l-istatistika hija komparabbli jew rikonċiljabbli tul iż-żmien.
               
            
                  17
               
               
                  Koerenza
               
               
                   
               
               
                  Il-kapaċità tal-istatistika li tiġi amalgamata b’mod affidabbli f’modi differenti u għal użi varji.
               
            
                  17.1
               
               
                   
               
               
                  Koerenza – sfera trażversali
               
               
                  Il-limitu safejn l-istatistika hija rikonċiljabbli ma’ dik miksuba permezz ta’ sorsi ta’ dejta jew sferi tal-istatistika oħrajn.
               
            
                  17.2
               
               
                   
               
               
                  Koerenza - interna
               
               
                  Il-limitu safejn l-istatistika hija konsistenti fi ħdan sett speċifiku ta’ dejta.
               
            
                  18
               
               
                  Spejjeż u piż
               
               
                   
               
               
                  L-ispejjeż marbuta mal-ġbir u l-produzzjoni tal-prodott tal-istatistika u l-piż fuq dawk li jwieġbu.
               
            
                  19
               
               
                  Reviżjoni tad-dejta
               
               
                   
               
               
                  Kull bidla f’valur ta’ statistika maħruġa għall-pubbliku.
               
            
                  19.1
               
               
                   
               
               
                  Reviżjoni tad-dejta - politika
               
               
                  Il-politika mmirata li tiżgura t-trasparenza tad-dejta mxerrda, li permezz tagħha d-dejta preliminari hija kkumpilata u li wara tiġi reveduta.
               
            
                  19.2
               
               
                   
               
               
                  Reviżjoni tad-dejta - prassi
               
               
                  Tagħrif dwar il-prassi ta’ reviżjoni tad-dejta.
               
            
                  20
               
               
                  Ipproċessar tal-istatistika
               
               
                   
               
               
                   
               
            
                  20.1
               
               
                   
               
               
                  Dejta tas-sors
               
               
                  Karatteristiċi u komponenti tad-dejta tal-istatistika mhux ipproċessata użata għall-kompilazzjoni ta’ aggregati tal-istatistika.
               
            
                  20.2
               
               
                   
               
               
                  Frekwenza tal-ġbir ta’ dejta
               
               
                  Frekwenza li biha tinġabar id-dejta tas-sors.
               
            
                  20.3
               
               
                   
               
               
                  Ġbir ta’ dejta
               
               
                  Proċess sistematiku tal-ġbir ta’ dejta għal statistika uffiċjali.
               
            
                  20.4
               
               
                   
               
               
                  Validazzjoni tad-dejta
               
               
                  Proċess ta’ monitoraġġ tar-riżultati tal-kompilazzjoni tad-dejta u tal-iżgurar tal-kwalità tar-riżultati tal-istatistika.
               
            
                  20.5
               
               
                   
               
               
                  Kompilazzjoni tad-dejta
               
               
                  Operazzjonijiet imwettqa fuq id-dejta biex jinkiseb tagħrif ġdid dwar sett speċifiku ta’ regoli.
               
            
                  20.6
               
               
                   
               
               
                  Aġġustament
               
               
                  Is-sett ta’ proċeduri mħaddma biex tkun modifikata dejta tal-istatistika sabiex din tikkonforma mal-istandards nazzjonali jew internazzjonali jew biex jiġu indirizzati differenzi fil-kwalità tad-dejta meta jiġu kkumpilati settijiet speċifiċi ta’ dejta.
               
            
                  21
               
               
                  Kumment
               
               
                   
               
               
                  Test deskrittiv supplimentari li jista’ jiġi mehmuż mad-dejta jew metadejta.